32005R0607
L 100/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕO) № 607/2005 НА КОМИСИЯТА
от 18 април 2005 година
за изменение за четвърти път на Регламент (ЕО) № 1763/2004 на Съвета за налагане на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕO) № 1763/2004 на Съвета от 11 октомври 2004 г. за налагане на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ) (1), и по-специално член 10, буква а) от него,
като има предвид, че:
(1)
Приложение I към Регламент (ЕО) № 1763/2004 изброява лицата, обхванати от замразяването на финансовите средства и икономическите ресурси съгласно посочения регламент.
(2)
Комисията е упълномощена да изменя посоченото приложение, като взема предвид решенията на Съвета за изпълнение на Обща позиция 2004/694/ОВППС на Съвета от 11 октомври 2004 г. относно по-нататъшните мерки в подкрепа на ефективното изпълнение на мандата на Международния трибунал за бивша Югославия (МНСЮ) (2). Решение 2005/316/ОВППС на Съвета (3) изпълнява посочената обща позиция. Следователно приложение I към Регламент (ЕО) № 1763/2004 следва да бъде съответно изменено.
(3)
С оглед осигуряване на ефективността на предвидените в настоящия регламент мерки настоящият регламент следва да влезе в сила незабавно.
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1763/2004 се изменя, както е предвидено в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 април 2005 година.